Όθων Α΄ της Βουργουνδίας

Ο Όθων Α΄ της Βουργουνδίας (Otton Ier de Bourgogne, 1170 – 13 Ιανουαρίου 1200) μέλος του Οίκου των Χοενστάουφεν ήταν Κόμης της Βουργουνδίας (1190 – 1200) και Κόμης του Λουξεμβούργου (1196 – 1197). Ο Όθων Α΄ ήταν τρίτος γιος του Φρειδερίκου Α΄ Βαρβαρόσσα και της Βεατρίκης Α΄ των Ιβρέα, κόμισσας της Βουργουνδίας, κόρης του Ρενώ Γ΄ κόμη της Βουργουνδίας.Gislebertus of Mons 2005, σ. 55Bouchard 1987, σ. 276 

Κόμης της Βουργουνδίας και του Λουξεμβούργου

Με τον θάνατο της μητέρας του, ο πατέρας του Φρειδερίκος Α' Βαρβαρόσσα τού παραχώρησε την Κομητεία της Βουργουνδίας και ο Όθων διορίστηκε στο ψηλό αξίωμα του Κόμη του Παλατινάτου. Ο Όθων Α΄ βρέθηκε ωστόσο σε σύγκρουση με πολλά στελέχη από τον Οίκο της Ιβρέας, ανάμεσα τους ο Εύδης Γ΄ της Βουργουνδίας και ο Βερθόλδος Ε΄ του Τσέρινγκεν. Στην πορεία των διαπραγματεύσεων σκότωσε τον κόμη Αμαντέους του Μονμπελιάρ με τα χέρια του (1195) και εκτελέστηκαν ο Αλσατός κόμης Ουλρίκ του Φερέτ (1197) και ο αδελφός τουί επισκόπου του Στρασβούργου.Allemand-Gay 1988, σ. 31
Όταν ο υπέργηρος Ερρίκος Δ΄ του Λουξεμβούργου πέθανε χωρίς γιους (1196), ο Ερρίκος ΣΤ΄ της Αγίας Ρωμαϊκής Αυτοκρατορίας έκανε κατάσχεση στην κομητεία, και την παραχώρησε στον αδελφό του Όθωνα. Ο Θεοβάλδος Α΄ κόμης του Μπαρ που νυμφεύτηκε την κόρη τού Ερρίκου Δ΄, την Ερμεσίντε, διαπραγματεύτηκε την επόμενη χρονιά με τον Όθωνα την ενοποίηση του Λουξεμβούργου.

Οι σκληρές συγκρούσεις τού Όθωνα Α΄ με τους αντιπάλους του έφεραν μεγάλα προβλήματα στους στενούς του συγγενείς από την οικογένεια των Χοενστάουφεν. Ο μικρότερος αδελφός του Φίλιππος δούκας της Σουαβίας εξελέγη Βασιλιάς της Γερμανίας (1198), αλλά ο αντίπαλός του Όθων Δ΄ της Αγίας Ρωμαϊκής Αυτοκρατορίας από τον Οίκο των Γουέλφων αμφισβήτησε την διαδοχή, και εξελέγη βασιλιάς μόνος του (1200). Ο Όθων Α΄ κόμης της Βουργουνδίας δολοφονήθηκε στην Μπεζανσόν (13 Ιανουαρίου 1200), και ο θάνατός του έλυσε πολλά προβλήματα στα μέλη της οικογένειάς του. Η ταφή του έγινε στον Καθεδρικό ναό του Αγίου Στεφάνου, στην περιοχή που βρισκόταν η Ακρόπολη της Μπεζανσόν.

Οικογένεια
Νυμφεύτηκε το 1192 τη Μαργαρίτα του Μπλουά, κόρη του Θεοβάλδου Ε΄ κόμη του Μπλουά.Bumke 1991, σ. 76 Με τον θάνατο του Όθωνα Α΄ ο αδελφός του Φίλιππος της Σουαβίας διετέλεσε αντιβασιλέας και κηδεμόνας για την μεγαλύτερη κόρη εκείνου: 
 Ιωάννα Α΄ 1191-1205, κόμισσα της Βουργουνδίας, απεβ. 14 ετών. Με τον πρόωρο θάνατο της Ιωάννας, τη διαδέχθηκε η μικρότερη αδελφή της:
 Βεατρίκη Β΄ 1193-1231. Ο θείος της Φίλιππος την πάντρεψε με τον Όθωνα Α΄ των Άντεχς δούκα της Μερανίας.Sturner 1992, σ. 295. Είχε τέκνα:
 Όθων Γ΄ π.1218-1248, κόμης της Βουργουνδίας.
 Αδελαΐδα απεβ. 1279, κόμισσα της Βουργουνδίας. Παντρεύτηκε πρώτα τον Ούγο των Ιβρέα-Σαλόν, έτσι η κομητεία επέστρεψε στον Οίκο της Ιβρέας.

Πρόγονοι

Παραπομπές

Πηγές
Allemand-Gay, Marie-Thérèse (1988). Le pouvoir des comtes de Bourgogne au XIIIe siècle (in French). 368. Annales Litteraires de l'Universite de Besancon.
Bouchard, Constance Brittain (1987). Sword, Miter, and Cloister: Nobility and the Church in Burgundy, 980-1198. Cornell University Press.
Bumke, Joachim (1991). Courtly Culture: Literature and Society in the High Middle Ages. Translated by Dunlap, Thomas. University of California Press.
Gislebertus of Mons (2005). Chronicle of Hainaut. Translated by Napran, Laura. Boydell Press.
Sturner, Wolfgang (1992). Friedrich II:Teil 1 Die Konigscheffschaft in Sizilien un Deutschland 1194-1220 (in German). Wissenschaftliche Buchgesellschaft.

Κατηγορία:Οίκος των Χοενστάουφεν
Κατηγορία:Κόμητες της Βουργουνδίας